**PRIMJER UGOVORA PRIJAVITELJI NE PRILAŽU PRI PRIJAVI NA JAVNI POZIV ZA ODABIR PROGRAMA ZA FINANCIRANJE JAVNIH POTREBA U KULTURI PRIMORSKO-GORANSKE ŽUPANIJE U 2026. GODINI**

**Primorsko-goranska županija**, Adamićeva 10, Rijeka, OIB: 32420472134, zastupana po županu Ivici Lukanoviću, dipl. ing., s jedne strane

i

***Naziv Korisnika****, Adresa, Grad/Općina, OIB: \_\_\_\_\_\_\_,* zastupan po *funkcija, ime i prezime osobe ovlaštene za zastupanje* s druge strane,

zaključili su u Rijeci, \_\_\_\_\_\_\_\_\_\_\_ 2026. sljedeći

**UGOVOR BR. \_\_\_/11/2026**

**o sufinanciranju programa javnih potreba u kulturi**

**Članak 1.**

 Ovim Ugovorom uređuju se međusobni odnosi Primorsko-goranske županije (u daljnjem tekstu: Županija) i *Naziv Korisnika* (u daljnjem tekstu: Korisnik) vezani uz korištenje proračunskih sredstava Županije za financiranje javnih potreba u kulturi.

**Članak 2.**

Župan Primorsko-goranske županije donio je *datum odluke* Odluku o dodjeli financijskih sredstava za financiranje javnih potreba u kulturi Primorsko-goranske županije u \_\_\_\_. godini (u daljnjem tekstu: Odluka), (KLASA:, URBROJ:)

 Temeljem Odluke iz stavka 1. ovog članka, Županija će u 2026. sufinancirati program Korisnika u okviru programskog područja *naziv programskog područja* s ukupnim iznosom od \_\_\_\_\_\_ eura (slovima: \_\_\_\_\_\_\_eura) i to:

* *Naziv sufinanciranog programa,* *iznos* eura (slovima: \_\_\_\_\_\_\_).

Sredstva su osigurana unutar Razdjela 011 - Upravni odjel za kulturu sport i tehničku kulturu, glava: Upravni odjel za kulturu sport i tehničku kulturu, aktivnost 510435 Program javnih potreba u kulturi, izvor: 111 Porezni i ostali prihodi, stavka \_\_\_\_\_\_\_.

**Članak 3.**

Korisnik provodi program na vlastitu odgovornost, u skladu s opisom i troškovnikom programa iz prijave na Javni poziv.

Korisnik provodi program/projekt s dužnom pažnjom, učinkovito i transparentno sukladno najboljim praksama na danom području i u skladu s ovim Ugovorom. U tu svrhu Korisnik angažira sve potrebne financijske, ljudske i materijalne resurse potrebne za cjelovitu provedbu programa.

 **Članak 4.**

Korisnik se obvezuje program/projekt provesti do kraja 2026.

 **Članak 5.**

Županija će sredstva iz članka 2. ovog Ugovora Korisniku doznačiti u cijelosti na *broj* *računa korisnika*, po ovjeri Ugovora, a najkasnije u roku od 30 dana od dana dostave pisanog zahtjeva za isplatu sredstava. Zahtjev za isplatu sredstava može se predati najranije 45 dana prije realizacije programa/projekta.

 **Članak 6.**

Upravni odjel za kulturu, sport i tehničku kulturu (u daljnjem tekstu: Odjel) prati i nadzire izvršenje Programa, te namjensko korištenje i utrošak sredstava.

 **Članak 7.**

Korisnik se obvezuje odmah nakon završetka Programa, a najkasnije u roku od 30 dana od isteka poslovne 2026., putem Odjela, Županiji dostaviti izvješće o ostvarenom programu za 2026. sa specifikacijom svih utrošenih sredstava i prilozima opisnom izvješću, na propisanom Obrascu izvješća o provođenju programa i projekata financiranih u okviru javnih potreba u kulturi Primorsko-goranske županije (PGZ-K/7) dostupnom na mrežnoj stranici Županije.

Županija će pisanim putem (e-pošta) potvrditi prijem izvješća s potrebnom pratećom dokumentacijom i njegovo prihvaćanje u roku od 60 dana od dana primitka.

Županija može od Korisnika zahtijevati dodatne podatke o provođenju programa u bilo koje doba, sve do završnog odobrenja izvješća. Korisnik je iste u obvezi dostaviti, u skladu s uputom Županije, najkasnije u roku od 14 dana od dana podnošenja zahtjeva Županije.

**Članak 8.**

Županija zadržava pravo kontrole utroška sredstava iz članka 2. ovog Ugovora, koju može izvršiti preko ovlaštenih predstavnika.

Kontrola se može izvršiti u svako doba, a Korisnik ima obvezu predočenja svih potrebnih dokumenata vezanih za korištenje doznačenih sredstava.

 **Članak 9.**

Korisnik se obvezuje kroz planirane promotivne aktivnosti u tiskanim i elektroničkim i medijskim objavama informirati javnost, odnosno istaknuti činjenicu da je Županija sufinancijer programa koji je predmet ovog Ugovora.

Korisnik je dužan informaciju iz stavka 1. ovog članka prenositi na potpun i točan način, odnosno u govornom i pisanom obliku upotrebljavati potpun i točan naziv sufinancijera, koristiti isključivo izraz „sufinancijer“, te ukoliko promotivne aktivnosti uključuju izradu promotivnih materijala potrebno je koristiti znakovlje i grafička obilježja Županije.

Znakovlje i grafička obilježja Županije potrebno je koristiti sukladno Pravilniku vizualnog identiteta Primorsko-goranske županije („Službene novine Primorsko-goranske županije“ broj 10/16).

Pravilnik je dostupan u elektroničkom obliku na mrežnoj stranici Županije.

 **Članak 10.**

 Županija ima pravo obustaviti doznaku sredstava i tražiti povrat već doznačenih financijskih sredstava ako ih Korisnik koristi protivno namjeni utvrđenoj ovim Ugovorom, u slučaju neizvršavanja obveze iz članka 7. ovog Ugovora, te u slučaju kada Korisnik ne ostvari planirani i prihvaćeni program.

 O obustavi dodjele kao i o obvezi povrata već doznačenih financijskih sredstava, Županija će obavijestiti Korisnika pisanom obaviješću.

Korisnik će Županiji najkasnije u roku 30 dana od primitka zahtjeva za povrat sredstava vratiti iznos uplaćenih sredstava uz zakonsku zateznu kamatu.

Bankovne troškove nastale vraćanjem dospjelih iznosa Županiji snosi Korisnik.

**Članak 11.**

Ako Korisnik iz bilo kojeg razloga ne može provesti ili nije proveo prihvaćeni program, dužan je pravovremeno o tome, uz pisano obrazloženje, izvijestiti Županiju.

Korisnik ima pravo zatražiti prenamjenu sredstava, ali isključivo za promjene u sadržaju, za novi termin ili mjesto provedbe, drugu vrstu troška, drugi sudionici ili slično, a ne za novi/drugi projekt/program. Ako je razlog opravdan, Županija može odobriti prenamjenu sredstava, o čemu će se zaključiti dodatak ovog Ugovora.

**Članak 12.**

Ako se ukupni prihodi Proračuna Primorsko-goranske županije za 2026. ostvare ispod planiranih, ugovorne su strane suglasne da se sredstva namijenjena financiranju programa Korisnika razmjerno umanje.

 Ugovorne strane suglasno utvrđuju da, u slučaju nastupa navedenih okolnosti, neće sklapati dodatak ovom Ugovoru već će Županija o istome Korisnika obavijestiti pisanim putem.

**Članak 13.**

Ovlašteni predstavnici za praćenje izvršenja ovog Ugovora, koji će u ime ugovornih strana surađivati su:

 - u ime Županije: \_\_\_\_\_\_\_\_\_\_\_\_\_\_, te

 - u ime Korisnika: \_\_\_\_\_\_\_\_\_\_\_\_\_\_.

**Članak 14.**

Potpisom ovog Ugovora, Korisnik potvrđuje da prihvaća Opće uvjete koji se primjenjuju na ugovore sklopljene u okviru Javnog poziva za odabir programa za financiranje javnih potreba u kulturi Primorsko-goranske županije u 2026. godini, koji su sastavni dio natječajne dokumentacije te su dostupni na mrežnoj stranici Županije.

**Članak 15.**

 Sve eventualne sporove ugovorne će strane pokušati riješiti mirnim putem i dogovorno, dok u protivnom ugovaraju nadležnost stvarno nadležnog suda u Rijeci.

 **Članak 16.**

 Ovaj Ugovor je sastavljen u tri (3) istovjetna primjerka od kojih dva (2) primjerka zadržava Županija a jedan (1) zadržava Korisnik.

 Za Korisnika Za Primorsko-goransku županiju

 p.o. Pročelnik/Pročelnica Upravnog odjela

 za kulturu, sport i tehničku kulturu

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 *Ime i prezime*

 KLASA:

 URBROJ: